Daisy Kudre-Schnyder

Daisy Kudre-Schnyder (sündinud 17. detsembril 1993 Värskas; 2022. aastani Daisy KudreJaan Rapp. Edukas orienteeruja Daisy Kudre abiellus. Lõuna-Eesti Postimees, 17.02.2022) on eesti orienteeruja, neljakordne maailmameister ja kolmekordne Euroopa meister suusaorienteerumises.

Haridus
Ta lõpetas 2012. aastal Värska Gümnaasiumi. Aastatel 2012–2016 õppis Tartu Ülikoolis riigiteaduste erialal ja 2016–2019 Tartu Ülikooli rahvatervishoiu magistriõppes.Eesti Spordi Biograafiline Leksikon. Kudre, Daisy 

2013. aastal veetis ta vahetussemestri Vaasa Ülikoolis Soomes ja aastatel 2017–2018 Zürichi Tehnikakõrgkoolis Šveitsis.

Sporditulemused
Aastatel 2006–2013 võitis noorte ja juunioride vanuseklassides orienteerumise Eesti meistrivõistlustelt kokku 36 medalit (16 kulda, 14 hõbedat, 6 pronksi).

Orienteerumise Eesti meistrivõistlustel on ta aastatel 2008–2022 võitnud 30 kulda, 11 hõbedat ja 3 pronksi.ESBL sporditulemused. Daisy Kudre

2013. aastal võitis juunioride maailmameistrivõistlustel suusaorienteerumises Lätis Madonas lühirajal hõbeda ning sai sprindis ja tavarajal 6. koha.

2013. aasta täiskasvanute suusaorienteerumise MM-il sai sprindis 17. koha ja segateatesõidus 8. koha. 

2013. aasta suusaorienteerumise EM-il sai segateatesprindis 6. koha koos Even Toomasega. 

2014. aasta suusaorienteerumise maailma karikasarja 1. etapil sai tavarajal 3. koha.

2014. aasta rattaorienteerumise MM-il sai sprindis 23. koha ja teatesõidus 9. koha.

2014. aasta suusaorienteerumise EM-il sai sprindis 9. koha ja segateatesprindis 8. koha. 

2015. aasta suusaorienteerumise EM-il sai sprindis 15. koha ja teatevõistlusel Eesti naiskonnas koos Evely Kaasiku ja Doris Kudrega 5. koha. 

2016. aasta suusaorienteerumise EM-il sai ta sprindis 9. koha ja teatevõistlusel Eesti naiskonnas koos Evely Kaasiku ja Piret Pärnikuga 5. koha. 

2017. aasta suusaorienteerumise MM-il sai ta teatevõistlusel Eesti naiskonnas koos Doris Kudre ja Epp Paalbergiga pronksi. 

2018. aasta suusaorienteerumise üliõpilaste MM-il võitis Daisy Kudre kokku kolm medalit: hõbemedal sprindis, hõbemedal individuaalses jälitussõidus ning hõbemedal lühirajal.

2019. aasta suusaorienteerumise MM-il Rootsis sai ta sprindis 5. koha, lühirajal 9. koha ja tavarajal 11. koha.

2021. aasta suusaorienteerumise MM-il Eestis Käärikul tuli ta maailmameistriks sprindidistantsil ja lühirajal, võitis jälitussõidus hõbemedali ning sprinditeates koos Mattis Jaamaga pronksmedali.Daisy Kudre tuli suusaorienteerumise maailmameistriks. ERR sport, 24.02.2021Daisy Kudre võitis suusaorienteerumise MM-il teise medali. ERR sport, 25.02.2021Daisy Kudre tuli koduradadel teist korda maailmameistriks. ERR sport, 27.02.2021Põnev lõpplahendus tõi Kudrele ja Jaamale MM-i viimasel alal pronksi. ERR sport, 28.02.2021

2022. aasta suusaorienteerumise MM-il Soomes Kemis tuli ta maailmameistriks sprindidistantsil ja lühirajal ning võitis sprinditeates koos Mattis Jaamaga pronksmedali.

2020. aasta suusaorienteerumise maailma karikasarja etapil Rootsis sai ta tavarajal esikoha.

2020. aasta suusaorienteerumise EM-il sai ta lühirajal 3. koha ja sprinditeates koos Mattis Jaamaga 3. koha.

Suusaorienteerumise MK sarja kokkuvõttes sai ta 2020. aastal 4. koha ja 2022. aastal esikoha. 

2023. aasta suusaorienteerumise EM-il Lätis Madonas võitis ta kolm kuldmedalit (sprindis, lühirajal ja tavarajal) ning kaks hõbemedalit: naiste teatevõistlusel Eesti naiskonnas (koos Doris Kudre ja Epp Paalbergiga) ja segasprinditeates (koos Mattis Jaamaga).

2014. aastal valiti ta Eesti Olümpiakomitee järelkasvutiimi “Märka järgnevat põlvkonda”.

2016. aastal valis Eesti Akadeemiline Spordiliit ta Eesti parimaks üliõpilassportlaseks.

Daisy kuulub ka Rahvusvahelise Orienteerumisföderatsiooni sportlaste komisjoni.

Tunnustus
2011, 2012, 2013, 2014, 2016, 2018, 2019, 2020, 2021, 2022, 2023 Eesti parim suusaorienteeruja 
2013, 2014, 2015, 2017 Põlva maakonna parim naissportlane https://esbl.ee/biograafia/Daisy_Kudre
2014 veebruaris valis Rahvusvaheline Orienteerumisföderatsioon (IOF) ta kuu sportlaseks 
2016 Eesti parim üliõpilassportlane 
2018, 2020 ja 2021 Võru maakonna parim naissportlane 

Isiklikku
Tema vanemad on Ingrit Kala ja Raul Kudre, tema õde on Doris Kudre.

Viited

Välislingid
Biograafia ESBL-is
http://www.delfi.ee/teemalehed/daisy-kudre
Daisy Kudre blogi

Kategooria:Eesti orienteerujad
Kategooria:Tartu Ülikooli sotsiaalteaduste valdkonna vilistlased
Kategooria:Sündinud 1993